Άλεξ Παναγή

Ο Αλέξανδρος «Άλεξ» Παναγή (γενν. 24 Ιουνίου 1970) είναι Ελληνοκύπριος τραγουδιστής, συνθέτης, στιχουργός, παραγωγός και καθηγητής φωνητικής. Είναι ευρέως γνωστός για την εκπροσώπηση της Κύπρου στον Διαγωνισμό Τραγουδιού της Eurovision το 1995 και το 2000. 

 Πρώτα χρόνια και καριέρα 
Ο Παναγή μεγάλωσε σε μια οικογένεια μουσικών και καλλιτεχνών, κάνοντας τα πρώτα του μουσικά βήματα υπό την καθοδήγηση του πατέρα του, Παναγιώτη Παναγή (ιδρυτή της πρώτης συμφωνικής ορχήστρας στην Κύπρο), και της μητέρας του, Κλαίρης Παναγή (καταξιωμένης Κύπριας πιανίστριας). Σε ηλικία 18 ετών είχε ήδη καθιερωθεί ως ένας από τους κορυφαίους τραγουδιστές και τραγουδοποιούς της χώρας του. Σπούδασε μουσική στο Μουσικό Κολέγιο Μπέρκλι στην Βοστώνη της Μασαχουσέτης, με υποτροφία του προγράμματος Φουλμπράιτ. Κατά την διάρκεια της πενταετούς παραμονής του στις Ηνωμένες Πολιτείες είχε την ευκαιρία να συνεργαστεί με καλλιτέχνες όπως τον Γκάρι Μπάρτον, τον Πίτερ Έρσκιν , το συγκρότημα The Manhattan Transfer, τους New York Voices και τον Μπίλι Τζόελ. Έκανε επίσης περιοδεία στις ΗΠΑ ως μέλος του The Vocal Summit – ενός φωνητικού συγκροτήματος ελευθέρας μουσικής (δηλαδή, αυτοσχέδια μουσική, δίχως κανόνες) α καπέλα – κερδίζοντας το «Βραβείο Εξαιρέτου Μουσικής Ικανότητος» ("Outstanding Musicianship Award") από την Διεθνή Ένωση Εκπαιδευτικών Τζαζ (IAJE).

 Διαγωνισμός Τραγουδιού Eurovision 
Η συμμετοχή του Παναγή στον Διαγωνισμό Τραγουδιού της Eurovision περιλαμβάνει:

 Τα δεύτερα φωνητικά για το τραγούδι «Απόψε ως Βρεθούμε», την συμμετοχή της Κύπρου το 1989.
 Ερμηνεία του τραγουδιού «Πιστεύω» στον εθνικό τελικό της Κύπρου το 1990. (καταλαμβάνοντας την 3η θέση).
 Δεύτερα φωνητικά για την Έλενα Πατρόκλου στο τραγούδι «SOS», την συμμετοχή της Κύπρου το 1991.
 Ερμηνεία του τραγουδιού «Για Σένα Τραγουδώ» στον εθνικό τελικό της Κύπρου το 1993 (καταλαμβάνοντας την 3η θέση).
 Στιχουργός, συνθέτης κι ερμηνευτής του τραγουδιού «Στη Φωτιά», την συμμετοχή της Κύπρου το 1995.
 Ερμηνεία του τραγουδιού «Φτερούγισμα» με την Μαρλέν Αγγελίδου στον εθνικό τελικό της Κύπρου το 1998 (καταλαμβάνοντας την 2η θέση).
 μικρογραφία|283x283εσ|Ο Άλεξ Παναγή στην Eurovision του 1995.Ερμηνευτής του τραγουδιού «Νόμιζα» της συμμετοχής της Κύπρου το 2000, ως μέλος του φωνητικού ντουέτου Voice (μαζί με την Χριστίνα Αργύρη).
 Φωνητικός προπονητής και τραγουδιστής δεύτερης φωνής για το τραγούδι "My Number One" της Έλενας Παπαρίζου, που κέρδισε τον διαγωνισμό του 2005 .
 Φωνητικός προπονητής του Φαμπρίζιο Φανέλο, για το τραγούδι "I do", της συμμετοχής της Μάλτας το 2006.
 Καθηγητής φωνητικής της Άννας Βίσση, για το τραγούδι "Everything" της συμμετοχής της Ελλάδος το 2006.
 Ερμηνεία του τραγουδιού  "There Is Love" στον εθνικό τελικό της Κύπρου το 2009.
 Προπονητής φωνητικής του Σάκη Ρουβά και δευτερεύων τραγουδιστής  για την ελληνική συμμετοχή "This Is Our Night" το 2009.
 Στιχουργός του τραγουδιού «Χαμογέλα» από το συγκρότημα «Τριημιτόνιο» στον εθνικό τελικό του 2011.
 Προπονητής φωνητικής και δευτερεύων τραγουδιστής για το τραγούδι "We Are The Heroes", της συμμετοχής της Λευκορωσίας το 2012.
 Προπονητής φωνητικής για το τραγούδι του Αζερμπαϊτζάν "Hold Me" και το λευκορωσικό "Solayoh" το 2013.
 Προπονητής φωνητικής για την ρωσική συμμετοχή "Shine" και την λευκορωσική "Cheesecake" το 2014.
 Συνθέτης, στιχουργός και παραγωγός για την συμμετοχή της Κύπρου «Η πιο όμορφη μέρα» στον Παιδικό Διαγωνισμό Τραγουδιού Eurovision του 2014 ;
 Προπονητής φωνητικής για το λευκορωσικό "Time" του 2015.
 Προπονητής φωνητικής το 2016 για τον Ρώσο εκπρόσωπο Σεργκέι Λαζάρεφ.
 Προπονητής φωνητικής το 2017 για την εκπρόσωπο της Ελλάδας Ντέμυ και για την εκπρόσωπο του Αζερμπαϊτζάν το 2017 Ντιάνα Χατζίεβα.
 Προπονητής φωνητικής το 2018 για τον εκπρόσωπο της Λευκορωσίας Αλεξέγιεφ, την εκπρόσωπο του Αζερμπαϊτζάν το 2018 Αϊσέλ και των εκπροσώπων της Μολδαβίας το 2018 Doredos.
 Προπονητής φωνητικής το 2019 για τον Ρώσο εκπρόσωπο Σεργκέι Λαζάρεφ.

 Έργο 
μικρογραφία|Ο Άλεξ Παναγή το 2012.
Ο Παναγή σήμερα ζει στην Λευκωσία της Κύπρου, όπου διευθύνει την εταιρεία του, Silver Spotlight Productions, ενώ, παράλληλα, συνεργάζεται με κορυφαίους καλλιτέχνες της Ελλάδας, όπως η Πέγκυ Ζήνα, ο Κώστας Μαρτάκης και η Άννα Βίσση. Επίσης, είναι φωνητικός παραγωγός και προπονητής φωνητικής σε άλλες ευρωπαϊκές χώρες και συνεργάζεται με ερμηνευτές όπως η Έλενα Παπαρίζου, ο Φίλιπ Κιρκόροφ, η Καμαλιγιά καθώς και με παραγωγούς όπως ο Μπρους Λόου, ο Δημήτρης Κοντόπουλος και ο Ούβε Φάρενκρογκ. Έχει εμφανιστεί κατά καιρούς στο Ηρώδειο και έχει διατελέσει Περιφερειακός Μουσικός Επόπτης για την Disney, Buena Vista. Ο Παναγή έχει γίνει, δε, ελληνική φωνή πολλών χαρακτήρων της Disney, όπως ο Τίγρης (μόνο τις φορές που τραγουδά) και έχει πρωταγωνιστήσει σε περισσότερες από 40 ταινίες όπως Ο Βασιλιάς των Λιονταριών II: Το Βασίλειο του Σίμπα, Ταρζάν, Μουλάν, Ο Αδελφός μου ο Αρκούδος και πολλές ακόμη ταινίες, ενώ έχει τον ρόλο του Τζόνυ στην ελληνική παραγωγή της σειράς Ο Τζόνι και οι κούκλες της Disney. Ακόμη, στο κινούμενο σχέδιο Φινέας και Φερμπ, το οποίο προβλήθηκε από την ΕΤ1, δανείζει την φωνή του στον Ταγματάρχη Μονόγραμμο (Αφεντικό), στον πατέρα του Φινέα και του Φερμπ, στον Ίρβιν, στον Μπάφορντ και στον Νορμ. Το 1998 χάρισε την φωνή του στον Τζέθρο, στην πρώτη κλασική ταινία κινουμένων σχεδίων της DreamWorks, τον Πρίγκιπα της Αιγύπτου. Έχει, επίσης, εμφανιστεί σε μουσικές παραγωγές στην Αθήνα, όπως το Γκρέιζ στον ρόλο της Κενίκε και στο μιούζικαλ Μάλα, του Νίκου Καρβέλα, στον ρόλο του Μωυσή και του Αβραάμ. Ο Παναγή ήταν παραγωγός και διευθυντής του συγκροτήματος Τριημιτόνιο και στιχουργός του τραγουδιού «Χαμογέλα». Είναι, επίσης, ο βασικός τραγουδιστής και συμπαραγωγός του άλμπουμ Native Hue (που επιμελήθηκε ο Μάθεσον Μπέιλι), με το οποίο ερμηνεύει πολλά κλασικά τραγούδια της Eurovision μέσα από διαφορετικά είδη. Ο Παναγή είναι καθηγητής φωνητικής στο Fame Studio στην Αθήνα και έχει παρακολουθήσει διάφορες τηλεοπτικές και ζωντανές μουσικές εκπομπές ως καλλιτεχνικός διευθυντής. Έχει συμμετάσχει σε πολλές τηλεοπτικές εκπομπές στην Ελλάδα και την Κύπρο ως καθηγητής φωνητικής, κριτής, συμπαρουσιαστής και σχολιαστής, στα X-Factor, Get on Stage, DanSing for You, και The Music Box. Έχει γράψει το σενάριο, έχει σκηνοθετήσει και γράψει μουσική και στίχους για τα επιτυχημένα μιούζικαλ Φεγγαρομπερδέματα, Εσμεράλδα και Μια Μέρα του Δεκέμβρη, όλα σκηνοθετημένα στην Κύπρο. Του ανατέθηκε από την UNESCO να γράψει ένα νέο μιούζικαλ για τον εορτασμό της Κυπριακής Προεδρίας στην ΕΕ. Το μιούζικαλ Di-mentia έκανε πρεμιέρα στο Παρίσι στις 15 Οκτωβρίου του 2012. Το μουσικό μιούζικαλ Γουρουνιάσματα για νέους θεατές και τις οικογένειές τους έκανε πρεμιέρα στις 22 Δεκεμβρίου του 2012, ξεπούλησε σε όλη την Κύπρο και ετοιμάζεται να μεταφέρει την παραγωγή στην στην Ελλάδα και στα πρώην σοβιετικά κράτη, προσαρμοσμένο στην ρωσική γλώσσα. Η συνέχεια, Γουρουνιάσματα 2: Περιπέτεια στο Δάσος έκανε την πρώτη του προβολή (πρεμιέρα )στην Λευκωσία στις 20 Δεκεμβρίου του 2013. Τον Ιούνιο του 2012 συνίδρυσε (μαζί με την στενή συνεργάτιδα και φίλη Κατερίνα Χριστοφίδου) στην Κύπρο, μια διεθνή εταιρεία παραγωγής, την Silver Spotlight Productions (A.Panayi & K.Christofidou Productions LTD), η οποία προσφέρει μία σειρά υπηρεσιών που κυμαίνονται από σύνθεση, σκηνογραφία, σκηνοθεσία, χορογραφία, οργάνωση, καλλιτεχνική διαχείριση, συμφωνική ενορχήστρωση και ηχογράφηση, μέχρι πλήρη μουσική (δίσκοι και ζωντανά), καθώς επίσης θεατρική σύνθεση και παραγωγή. Η Silver Spotlight είναι η εταιρεία παραγωγής των πρωτότυπων επιτυχημένων μουσικών Di-Mentia, Γουρουνιάσματα 2 και όλων των επερχόμενων έργων.

 Κοινωνική συνεισφορά 
Ο Παναγή είναι επίσης γνωστός στην Κύπρο για τον ενεργό του ρόλο στη συγκέντρωση κεφαλαίων για φιλανθρωπικούς σκοπούς. Είναι μόνιμος εθελοντής του Αντικαρκινικού Συλλόγου Κύπρου με πολλά από τα έσοδα των παραγωγών του να πηγαίνουν στο ταμείο του και έχει παίξει σε τηλεοπτικές διαφημίσεις του το 2012 και το 2013. Η εμπειρία του με την κατάσταση της μητέρας του ,δε, τον έχει κατασταστήσει εκπρόσωπο για την ευαισθητοποίηση για το Αλτσχάιμερ . Σε τούτη την εμπειρία βασίστηκε το μιούζικαλ του Di-Mentia .

 Δισκογραφία 

 «Ραντεβού» EP 1990 (ερμηνευτής)
 «Νοσταλγία» – LP 1991 (ερμηνευτής)
 CD "Ars Musica" 1992 (ερμηνευτής)
 «Στη Φωτιά» CD Single 1995 Sony BMG (συνθέτης, συγγραφέας, ερμηνευτής)
 «Νόμιζα» CD Single 2000 V2 (συνθέτης, συγγραφέας, ερμηνευτής)
 «Συλλογή Eurovision 2000» Διπλό CD 2000 EBU (συνθέτης, συγγραφέας, ερμηνευτής)
 «Μάλα – Η Μουσική του Ανέμου» Διπλό CD Soundtrack 2002 Sony BMG (ερμηνευτής, φωνητικός σκηνοθέτης)
 CD "Native Hue" 2004 (ερμηνευτής, παραγωγός, συνθέτης, συγγραφέας)
 CD Single  «Φεγγαρομπερδέματα» 2008 (συνθέτης, ερμηνευτής, παραγωγός)
 CD «Τριημιτόνιο» 2010 WARNER (παραγωγός, συνθέτης)
 «Χαμογέλα» WARNER ψηφιακό Single 2011 (παραγωγός)
 «Μια Μέρα του Δεκέμβρη» CD Soundtrack 2011 (συνθέτης, συγγραφέας, ερμηνευτής, παραγωγός)
 "Di-Mentia" Soundtrack CD 2012 SILVER SPOTLIGHT (συνθέτης, ερμηνευτής, παραγωγός)
 «Γουρουνιάσματα» CD Soundtrack 2012 SILVER SPOTLIGHT (συνθέτης, παραγωγός)
 «Γουρουνιάσματα 2: Περιπέτεια στο Δάσος» CD Soundtrack 2013 SILVER SPOTLIGHT (συνθέτης, παραγωγός)
 «Η Πιο Όμορφη Μέρα» CD single Κυπριακή συμμετοχή, Junior Eurovision Song Contest 2014 SILVER SPOTLIGHT Single (συνθέτης, στιχουργός, παραγωγός)
 «Γουρουνιάσματα 3: Ακαδημία Ζώων» CD Soundtrack 2014 SILVER SPOTLIGHT (συνθέτης, παραγωγός)
 CD συλλογής «Γουρουνιάσματα: Η συναυλία» 2015 SILVER SPOTLIGHT (συνθέτης, παραγωγός)
 «Ο Χιονάνθρωπος Μου» – Soundtrack CD 2016 SILVER SPOTLIGHT (συνθέτης, παραγωγός, ερμηνευτής)
 «T.R.A.S.H. «Απόδραση Από Την Σκουπιδόπολη» Soundtrack CD 2018 SILVER SPOTLIGHT (συνθέτης, παραγωγός)
 «Το Παιδί Και Το Δέντρο» - CD Soundtrack 2019 SILVER SPOTLIGHT (συνθέτης, παραγωγός, ερμηνευτής)

 Γλώσσες 
Πέραν των ελληνικών, ομιλεί αγγλικά και γαλλικά. Επίσης, έχει βασικές γνώσεις ιταλικών και ισπανικών.

 Εξωτερικοί σύνδεσμοι 
 Επίσημη σελίδα στο silverspotlight.net
 https://web.archive.org/web/20060929174703/http://www.dresscircle.co.uk/product.asp?StockID=27801
 «Στη φωτιά» - 1995
 «Νόμιζα» - 2000

 Παραπομπές 

Κατηγορία:Κύπριοι τραγουδιστές
Κατηγορία:Κύπριοι στιχουργοί
Κατηγορία:Κύπριοι συνθέτες
Κατηγορία:Συμμετοχή της Κύπρου στον Διαγωνισμό Τραγουδιού της Eurovision